The Boston Tea Party
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
The Boston Tea Party, «teselskapet i Boston», er en betegnelse på begivenhetene på Boston havn 16. desember 1773.
Nordamerikanske kolonister utkledd som urfolk bordet et britisk fartøy og kastet lasten, som bestod av te, over bord. Aksjonen var en protest mot den forhatte te-loven fra 1773, som medførte importrestriksjoner for de amerikanske koloniene.I den opphissede situasjon som forelå, fikk Boston Tea Party betydelig innvirkning på Storbritannias økende uforsonlighet mot koloniene, og episoden pekte dermed fremover mot den amerikanske frihetskrigen.Den moderne Tea Party-bevegelsen er oppkalt etter Boston Tea Party. Les mer i Store norske leksikon Tea Party-bevegelsen USAs historie Den amerikanske uavhengighetserklæringen Den amerikanske uavhengighetskrigen